**OBRAZLOŽENJE PRIJEDLOGA FINANCIJSKOG PLANA ZA RAZDOBLJE 2025.-2027. GODINE**

**PRORAČUNSKI KORISNIK: OSNOVNA ŠKOLA POREČ**

**DJELOKRUG RADA**

Osnovna škola Poreč obavlja djelatnost osnovnog odgoja i obrazovanja učenika od 1. do 8. razreda. Na početku školske godine 2024./2025. Školu pohađa ukupno 658 učenika raspoređenih u 28 redovnih razrednih odjela u matičnoj školi Škola i 4 redovna odjela razredne nastave u područnoj školi Žbandaj. Osim redovitih razrednih odjela u matičnoj školi u Poreču postoji 1 jedan odjel djelomične inkluzije za učenike s teškoćama i 2 dva posebna odjela za djecu s teškoćama u razvoju. Ove školske godine formirano je 8 odjela produženog boravka za učenike od 1. do 4. razreda, 6 odjela u matičnoj škola i 2 odjela u Područnoj školi Žbandaj. Škola zapošljava ukupno 111 djelatnika – 24 učitelja razredne nastave, od čega 8 učitelja radi u produženom boravku, 39 učitelja predmetne nastave, 3 učitelja edukacijska rehabilitatora, 20 pomoćnika u nastavi, 4 osobe u upravi (ravnateljica, tajnica, voditeljica računovodstva i administratorica), 4 stručna suradnika (knjižničar, pedagog, psiholog i edukacijski rehabilitator), 2 domara, 10 spremačica (od toga 1 u PŠ Žbandaj i 1 koja radi tijekom nastavne godine) i 5 kuharica (od toga 1 u MŠ za potrebe produženog boravka, 1 u PŠ koja radi ½ radnog vremena kao kuharica, a ½ radnog vremena kao spremačica). Škola radi na temelju Godišnjeg plana i programa i školskog kurikuluma.

**Financijski plan za 2025. – 2027. godinu:**

Za ostvarenje Programa javne potrebe u obrazovanju u ustanovi Osnovna škola Poreč u razdoblju od 2025. do 2027. godine planirano je:

|  |  |  |  |  |
| --- | --- | --- | --- | --- |
| **Naziv programa iz Proračuna** | **Proračun**  **2024.** | **Proračun**  **2025.** | **Projekcija**  **2026.** | **Projekcija 2027.** |
| Javne potrebe u obrazovanju | 3.470.112 | 3.574.956 | 3.314.956 | 3.314.956 |
| **Ukupno** | **3.470.112** | **3.574.956** | **3.314.956** | **3.314.956** |

**OBRAZLOŽENJE PROGRAMA**

**Program: Program javne potrebe u obrazovanju**

**Opis programa:**

Program Osnovne škole Poreč ostvaruje se kroz 15 aktivnosti:

* Odgojno, administrativno i tehničko osoblje
* Produženi boravak
* Rad s nadarenim učenicima
* Izborni i dodatni programi
* Program izvannastavnih aktivnosti
* Sufinanciranje učenika za prehranu, izlete i druge programe
* Objekti školskih zgrada i šire javne potrebe
* Odjeli djece s teškoćama u razvoju
* Školsko športsko društvo
* Profesionalna orijentacija učenika
* Permanentno (interno) usavršavanje učitelja
* Učeničke zadruge
* Mentorstvo
* Zavičajna nastava
* Područna škola Žbandaj-tehničko osoblje

4 kapitalna projekta:

* Nabava opreme - minimalni standard
* Adaptacija i sanacija ustanove - iznad minimalnog standarda
* Nabava opreme – iznad minimalnog standarda
* Nabava udžbenika

i 1 tekuća projekta:

* Pomoćnici u nastavi -PUN-a torba zajedništva II

**Zakonske i druge pravne osnove programa:**

* Zakon o odgoju i obrazovanju u osnovnoj i srednjoj školi (“Narodne novine” broj 87/08, 86/09, 92/10,105/10,90/11,5/12,16/12,86/12,94/13,156/14,152/14,7/17,68/18, 98/19, 64/20, 155/23, 156/23),
* Pravilnik o osnovnoškolskom i srednjoškolskom obrazovanju učenika s teškoćama u razvoju („Narodne novine“ broj 24/15),
* Zakon o radu (“Narodne novine” broj 93/14,127/17, 98/19,151/22),
* Zakon o proračunu (“Narodne novine” broj 144/21),
* Pravilnik o proračunskom računovodstvu („Narodne novine“ broj 78/15, 134/15,120/16,116/18,42/20, 47/20,114/22,158/23)
* Pravilnik o proračunskim klasifikacijama (NN 4/24)
* Pravilnik o planiranju u sustavu proračuna (NN 1/24)
* Zakon o javnoj nabavi („Narodne novine“ broj 120/16, 144/22)
* Zakon o fiskalnoj odgovornosti („Narodne novine“ broj 111/18, 83/23)
* Zakon o radu („Narodne novine“ broj 93/14,127/17, 98/19)
* Zakon o udžbenicima i drugim obrazovnim materijalima za osnovnu i srednju školu (“Narodne novine” broj 116/18,85/22),
* Državni pedagoški standard osnovnoškolskog sustava odgoja i obrazovanja (“Narodne novine” broj 111/18, 90/10, 63/08),
* Nacionalni kurikulum za osnovnoškolski odgoj i obrazovanje (2019.),
* Posebni nastavni program za osnovnu i srednju školu za učenike s teškoćama u razvoju („Narodne novine“ broj 42/24),
* podzakonski akti,
* akti Ustanove.

**Ciljevi provedbe programa u razdoblju 2025.-2027:**

Omogućiti ostvarivanje osnovne djelatnosti osiguravanjem minimalnih infrastrukturnih, financijskih i kadrovskih uvjeta. Osiguravaju se sredstva za opće troškove Škole, troškove hitnih intervencija i tekućih popravaka, troškove energenata potrebnih za grijanje matične zgrade i područne škole, investicijskog i tekućeg održavanja školskog prostora, nastavnih sredstava i pomagala, plaće djelatnika zaposlenih u produženom boravku, troškove izvođenja i drugih programa/ projekata i aktivnosti iznad standarda. Cilj je održati i po mogućnosti podignuti kvalitetu boravka učenika u školi, te osigurati potrebne prostorne i druge uvjete za kvalitetno odvijanje nastave i realizaciju zadanih sadržaja i ciljeva odgoja i obrazovanja.

**Procjena i ishodište potrebnih sredstava za aktivnosti/projekte unutar programa:**

Pregled financijskih sredstava po aktivnostima/projektima unutar programa:

|  |  |  |  |  |
| --- | --- | --- | --- | --- |
| **Naziv aktivnosti/projekta** | **Proračun**  **2024.** | **Proračun 2025.** | **Projekcija**  **2026.** | **Projekcija 2027.** |
| ***Aktivnosti*** |  |  |  |  |
| Odgojno, administrativno i tehničko osoblje | 2.258.664 | 2.258.664 | 2.258.664 | 2.258.664 |
| Produženi boravak | 292.046 | 303.696 | 303.696 | 303.696 |
| Rad s nadarenim učenicima | 6.012 | 6.012 | 6.012 | 6.012 |
| Izborni i dodatni programi | 4.176 | 4.176 | 4.176 | 4.176 |
| Program izvannastavne aktivnosti | 3.826 | 3.826 | 3.826 | 3.826 |
| Sufinanciranje učenika za prehranu, izlete i druge programe | 167.011 | 167.011 | 167.011 | 167.011 |
| Objekti školskih zgrada i šire javne potrebe | 196.370 | 197.689 | 197.689 | 197.689 |
| Odjel djece s teškoćama u razvoju | 12.866 | 12.866 | 12.866 | 12.866 |
| Školsko sportsko društvo | 398 | 398 | 398 | 398 |
| Profesionalna orijentacija učenika | 132 | 132 | 132 | 132 |
| Permanentno (interno) usavršavanje učitelja | 6.985 | 6.985 | 6.985 | 6.985 |
| Stručna županijska vijeća | 260 | 260 | 520 | 520 |
| Učeničke zadruge | 54 | 54 | 54 | 54 |
| Mentorstvo | 1.592 | 1.592 | 1.592 | 1.592 |
| Zavičajna nastava | 1.698 | 1.698 | 1.698 | 1.698 |
| Područna škola Žbandaj-tehničko osoblje | 16.499 | 16.499 | 16.499 | 16.499 |
| ***Kapitalni projekti*** |  |  |  |  |
| Nabava opreme - minimalni standard | 33.756 | 33.756 | 33.756 | 33.756 |
| Adaptacija i sanacija ustanova u OŠ – minimalni standard | - |  |  |  |
| Nabava opreme za škole iznad standarda | 1.164 | - | - | - |
| Adaptacija i sanacija ustanova u OŠ – iznad minimalnog standarda | 265.000 | 260.000 | - | - |
| Nabava udžbenika | 46.718 | 46.718 | 46.718 | 46.718 |
| ***Tekući projekti*** |  |  |  |  |
| Pomoćnici u nastavi – projekt „PUN-a torba zajedništva“ I | 154.885,00 | - | - | - |
| Pomoćnici u nastavi – projekt „PUN-a torba zajedništva“ II | - | 251.700 | 251.700 | 251.700 |
| **Ukupno program** | **3.470.112** | **3.574.956** | **3.314.956** | **3.314.956** |

**Obrazloženje aktivnosti /projekta**

**Aktivnost: Odgojno, administrativno i tehničko osoblje**

U ovoj aktivnosti, koja se financira iz pomoći za minimalni standard decentraliziranih funkcija, odnosno iz sredstava koja se osiguravaju u Državnom proračunu odnosno u proračunu Ministarstva znanosti i obrazovanja, planirano je financiranje rashoda za tekuće izdatke škole. Glavnina rashoda služi za pokrivanje rashoda u grupi službenih putovanja, uredskog materijala, energije, materijala za tekuće održavanje, usluge telefona pošte i prijevoza, usluge tekućeg održavanja, komunalnih usluga, računalne usluge, zdravstvene usluge, ostale usluge te ostale nespomenute rashode poslovanja, čija se visina utvrđuje godišnjom Odlukom o kriterijima, mjerilima i načinu financiranja decentraliziranih funkcija osnovnog školstva Grada Poreča, koja se odnosi na tekuću godinu.

U ovoj aktivnosti prikazuju se i sredstva za plaće zaposlenih za redovan rad, prekovremeni rad, za posebne uvjete rada, ostali rashodi za zaposlene, doprinosi za zdravstveno osiguranje, naknade za prijevoz, rad na terenu i odvojeni život, koja se osiguravaju u Državnom proračunu, odnosno u proračunu Ministarstva znanosti i obrazovanja.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Izvršavanje poslova iz djelokruga rada,  redovito podmirivanje svih obveza prema zaposlenicima | Pravovremeno podmirivanje tekućih troškova poslovanja,  redovita isplata plaća i drugih naknada | % | 100 | 100 | 100 | 100 |

**Aktivnost: Produženi boravak**

Namijenjen je učenicima razredne nastave od 1. do 4. razreda. Za potrebe produženog boravka zapošljava se 8 učitelja razredne nastave i kuhar. Od rujna 2024. godine u produženi boravak upisano je ukupno 136 učenika u 8 grupa i to 7 grupa u matičnoj školi i 1 grupa u Područnoj školi Žbandaj. Troškove snose Grad Poreč i roditelji učenika na način da Grad plaća za troškova za osoblje i opremu, dok roditelji plaćaju materijalne troškove, prehranu i troškove za osoblje., Do povećanja je došlo u troškovima plaća, radi uvođenja dodatnog produženog boravka (povećanje potreba roditelja za uslugom) i zapošljavanja sa školskom godinom 2024/2025. godini troje učitelja na određeno vrijeme te 5 djelatnika ima pravo na 4% uvećanja osnovne plaće radi više od 30 godina radnog staža. Planirana su i sredstva za nabavu knjiga za školsku knjižnicu (lektirni naslovi) iz razloga povećanja broja učenika škole (140 u boravku) te nedostatka naslova što prema Kurikulumu nastavnog predmeta Hrvatskog jezika i književnosti ( NN/2019) učenici su osim, obvezne lektire dužni pročitati 8-10 cjelovitih književnih dijela u jednoj školskoj godini, što knjižni fond ima potrebu za nabavkom istog.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Redovitost u pisanju domaćih zadaća, uvježbavanju, ponavljanju, primjeni stečenog znanja,  druženje i igra prije odlaska kućama | Učenicima se omogućava boraviti u školi nakon redovne nastave do odlaska kućama, pri čemu im se omogućava redovitost u pisanju domaćih zadaća, vrijeme za razonodu i igru, kao i obroci | Broj učenika | 140 | 140 | 140 | 140 |

**Aktivnost: Rad s nadarenim učenicima**

Škola sustavno tijekom školske godine provodi uočavanje, praćenje i poticanje darovitih učenika, te se organizira dodatni rad prema njihovim sklonostima, sposobnostima i interesima.

Učenici sudjeluju na natjecanjima i smotrama školske, županijske, državne, pa čak i međunarodne razine, koja organizira Ministarstvo znanosti i obrazovanja, Agencija za odgoj i obrazovanje i drugi organizatori uz suglasnost Ministarstvo znanosti i obrazovanje, te u programima namijenjenim nadarenim učenicima kao što je: Ljetna škola matematike, Mala glagoljaška akademija, Novigradsko proljeće, Ljetna škola znanosti u Višnjanu i slično. Sredstva će biti iskorištena za dodatne programe za nadarene učenike (materijal, usluge, prijevoz, boravak, kotizacija, putni troškovi), te troškove sudjelovanja na natjecanjima i sudjelovanja u posebnim programima.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Povećanje broja učenika koji su uključeni u različite školske projekte, priredbe, manifestacije, natjecanja | Učenike se potiče na izražavanje kreativnosti, talenata i sposobnosti ovakvim aktivnostima | Broj učenika | 35 | 35 | 35 | 35 |

**Aktivnost: Izborni i dodatni programi**

Izborni program stranog jezika uvodi se od 4. razreda te je omogućeno učenje Talijanskog ili Njemačkog jezika kao izbornoga. U izbornu nastavu Vjeronauka–katoličkog, uključeni su učenici od 1. do 8. razreda, u ukupno 32 grupe. U izbornu nastavu Vjeronauka–islamskog, učenici su uključeni u 2 kombinirane grupe od čega je jedna za mlađu dobnu skupinu a druga za učenike predmetne nastave. Uvođenjem Informatike kao redovnog predmeta u 5. i 6. razredu od školske godine 2018./2019., izborni programi izvode se od 1. do 4. te u 7. i 8. razredu, ukupno u 24 grupe. Nastava Njegovanja albanskog jezika i kulture (Model C), izvodi se u 2 kombinirane grupe. Dodatna nastava je individualizirani oblik rada u skupinama za učenike koji u određenom nastavnom predmetu ostvaruju natprosječne rezultate ili pokazuju poseban interes, a uključuju se na temelju vlastite odluke. U školi je organizirana dodatna nastava iz: Hrvatskog jezika, Matematike, Engleskog, Matematike, Kemije, Biologije, Fizike, Povijesti i Geografije. Ukupno u predmetnoj i razrednoj nastavi imamo 32 grupe. Učenici sudjeluju na školskim, županijskim i državnim natjecanjima te postižu izvrsne rezultate.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Povećanje broja učenika koji su uključeni u izborne predmete i dodatnu nastavu | Učenike se potiče na izražavanje kreativnosti, talenata i sposobnosti ovakvim aktivnostima | Broj grupa | 105 | 105 | 105 | 105 |

**Aktivnost: Program izvannastavne aktivnosti**

Radi zadovoljavanja različitih potreba i interesa učenika, škola organizira posebne izvannastavne aktivnosti. Ovaj oblik aktivnosti organizira se za sve učenike.

Planiraju se školskim kurikulumom i godišnjim planom i programom, a povezane su s nastavnim predmetom ili su interdisciplinarne naravi. Način i metode realizacije su pretežno radioničkog, projektnog, skupno istraživačkog tipa, terenske nastave i/ili drugih aktivnih didaktičko-metodičkih pristupa. U školi je organizirano 50 grupa za učenike od 1. do 8. razreda: Paths-rastem program – 5 grupa, Strani jezici – 6 grupa, Školsko sportsko društvo, klub mladih tehničara, Kreativna – 3 grupe, plesna, igraonica, folklor, likovna, pljočkanje, dramska, scenska, literarna, mali robotičari, vjeronaučna, biblijsko-liturgijska, medijska, radijska, mladi speleolozi, primjenjena, orkestar i mali i veliki zbor. Svi su razredi uključeni u zavičajnu nastavu. Za sve te grupe potrebna su sredstva za nabavu različitog potrošnog materijala, te trošak putovanja na smotre i natjecanja.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Povećanje broja učenika koji su uključeni u izvannastavne aktivnosti | Učenike se potiče na izražavanje kreativnosti, talenata i sposobnosti ovakvim aktivnostima | Broj grupa | 50 | 50 | 50 | 50 |

**Aktivnost: Sufinanciranje učenika za prehranu, izlete i druge programe**

Škola ima organiziranu prehranu za učenike dok borave u školi u skladu s propisima, preporukama i normativima Ministarstva zdravlja. Tjedni jelovnik objavljuje se na web stranici škole. MZO podmiruje troškove jednog obroka za učenike u iznosu od 1,33 €. Školska kuhinja poslužuje mliječni obrok za učenike od 1. do 4. razreda i kuhani obrok za učenike od 5. do 8. razreda te za učenike produženog boravka kojima se još poslužuje i užina.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Povećanje broja učenika koji koriste školsku kuhinju | Učenike se potiče na razvijanje svjesnosti o važnosti zdravih namirnica | Broj učenika | 600 | 600 | 600 | 600 |

**Aktivnost: Objekti školskih zgrada i šire javne potrebe**

Osnovna škola Poreč obuhvaća matičnu školu i Područnu školu Žbandaj. Pod tom aktivnošću planirana su i sredstva za popravke i sanaciju nepredvidivih šteta i kvarova te za troškove sitnih popravaka i redovitih kontrola instalacija. U ovoj aktivnosti planirana su i sredstva za sistematske preglede djelatnika i čuvanje imovine. Planirana su i sredstva za nabavu knjiga za školsku knjižnicu (lektirni naslovi) iz razloga povećanja broja učenika škole (658 učenika) te nedostatka naslova što prema Kurikulumu nastavnog predmeta Hrvatskog jezika i književnosti ( NN/2019) učenici su osim, obvezne lektire dužni pročitati 8-10 cjelovitih književnih dijela u jednoj školskoj godini, što knjižni fond ima potrebu za nabavkom istog.

Sredstva za zakupnine i najamnine iz razloga sufinanciranja cijene najma za osobe deficitarnih zanimanja (dva učitelja Matematike i dva učitelja edukacijska rehabilitatora u odjelima djece s teškoćama u razvoju)

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Izvršavanje poslova iz djelokruga rada kao i iz obveza prema djelatnicima iz Kolektivnog ugovora | Popravci i sanacija nepredvidivih šteta i kvarova, troškovi sitnih popravaka i redovitih kontrola instalacija te sredstva za sistematske preglede djelatnika i čuvanje imovine i nabava naslova za knjižnicu. | % | 100 | 100 | 100 | 100 |

**Aktivnost: Odjel djece s teškoćama u razvoju**

Nastava za učenike s teškoćama u razvoju provodi se u dva posebna odjela koje pohađa 6 učenika koji se školuju po posebnom programu po čl. 9. te u jednom odjelu djelomične inkluzije u kojem se školuje 7 učenika po posebnom programu uz djelomičnu inkluziju u redovni program prema čl. 8. st. 5. Pravilnika o školovanju učenika s teškoćama. Planirana su sredstva radi opremanje trenutnih prostorija sa svim primjerenim sredstvima.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Izvršavanje nastave te prilagodba prostora potrebama učenika s teškoćama u razvoju | Izvođenje nastave u odjelima učenika s teškoćama u razvoju | Broj odjela | 3 | 3 | 3 | 3 |

**Aktivnost: Školsko sportsko društvo**

Školsko sportsko društvo uključit će se u natjecanja prema vremeniku i planu Županijskog školskog sportskog društva. Sredstva su namijenjena za putne troškove učitelja, radnu odjeću učitelja, dresove i rekvizite, eventualni smještaj i prehranu učenika te za troškove učitelja koji vode učenike ili ih prate na natjecanjima. Trošak tj. visina sredstava ovisi o uspješnosti i plasmanu školskih ekipa.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Povećanje broja učenika koji su uključeni u rad ŠSD | Učenike se potiče na bavljenje sportom te učenju sportskom ponašanju | Broj učenika | 50 | 50 | 50 | 50 |

**Aktivnost: Profesionalna orijentacija učenika**

Sredstva su predviđena za predavanja za učenike 8. razreda glede upisa u 1. razred srednje škole, za profesionalnu orijentaciju učenika s teškoćama u razvoju, te eventualni prijevoz u svrhu profesionalne orijentacije.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Broj učenika 8. razreda | Učenike se potiče da razmisle o budućem zanimanju te da u skladu sa svojih sposobnostima izaberu buduće zanimanje | Broj učenika | 58 | 58 | 58 | 58 |

**Aktivnost: Permanentno (interno) usavršavanje učitelja**

Ravnatelji, učitelji i stručni suradnici imaju obvezu trajnoga profesionalnog usavršavanja. Učiteljsko vijeće je usvojilo program profesionalnog usavršavanja koji obvezuje sve odgojno obrazovne radnike. Planiraju se predavanja za učitelje za koje je potrebno osigurati financijska sredstva za honorare predavačima, za trošak puta na edukacijama te za smještaj.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Poticanje učitelja i stručnih suradnika te uprave na redovito usavršavanje | Učitelje se potiče na redovito usavršavanje u školi, na županijskom stručnim vijećima, državnim skupovima kao i stjecanju dodatnih kompetencija | Broj djelatnika | 70 | 70 | 70 | 70 |

**Aktivnost: Učeničke zadruge**

Škola ima Učeničku zadrugu kao oblik izvannastavne aktivnosti. Cilj je probuditi svijest o važnosti očuvanja starih zanata i vještina, te omogućiti učenicima stjecanje stvaralačkih i proizvodnih umijeća. Potrebna su sredstva za uređenje vrta i keramičke radionice, nabavu potrebnog materijala i alata.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Povećanje broja učenika koji su uključeni u rad učeničkih zadruga | Cilj je probuditi svijest o važnosti očuvanja starih zanata i vještina, te omogućiti učenicima stjecanje stvaralačkih i proizvodnih umijeća. | Broj učenika | 30 | 30 | 30 | 30 |

**Aktivnost: Mentorstvo**

Sredstva su predviđena za naknadu mentorima te za uvođenje pripravnika u nastavni proces.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Broj učitelja-pripravnika | Rad mentora i članova povjerenstva | Broj učitelja | 2 | 2 | 2 | 2 |

**Aktivnost: Zavičajna nastava**

Cilj ove aktivnosti je istraživati, upoznati, očuvati i afirmirati zavičajne vrijednosti i osobitosti, poticati i njegovati zavičajni identitet i ljubav prema zavičaju u širem interkulturalnom i multikulturalnom kontekstu. Sredstva su namijenjena za nabavu materijala i usluga te za troškove prijevoza.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Povećanje broja zainteresiranih učenika i učitelja za ovu aktivnost | Istraživati, upoznati, očuvati i afirmirati zavičajne vrijednosti i osobitosti, poticati i njegovati zavičajni identitet i ljubav prema zavičaju u širem interkulturalnom i multikulturalnom kontekstu | Broj učenika  Broj učitelja | 638  70 | 638  70 | 638  70 | 638  70 |

**Aktivnost: Područna škola Žbandaj – tehničko osoblje**

Nova zgrada Područne škole veća je kvadraturom od prethodne, a zbog povećanog broja upisanih učenika u ovu školu i povećanja broja učenika u produženom boravku, povećan je broj djece koja se hrani u školskoj kuhinji. Zbog toga je Ministarstvu znanosti i obrazovanja još 2017. godine upućen zahtjev, a nakon toga i u više navrata upućene su i ponovljene molbe za odobrenje zapošljavanja još jedne spremačice te povećanje norme za postojeću kuharicu, za što još uvijek nije dobivena suglasnost. Do dobivanja suglasnosti Ministarstva, potrebno je na teret gradskog proračuna osigurati plaću za spremačicu u vrijeme trajanja nastave.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Redovito podmirivanje svih obveza prema djelatnicima | Redovita isplata plaća i drugih naknada djelatnicima | % | 100 | 100 | 100 | 100 |

**Kapitalni projekt: Nabava opreme – minimalni standard**

Sredstva se odnose na poboljšanje uvjeta rada, nabavu perilice suđa, videonadzora potrebnog za opremanje škole radi boljih sigurnosnih uvjeta, razglasa za predstave, stolice i stolove za kabinete i učionice.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Nabava opreme | Poboljšavanje uvjeta rada | % | 100 | 100 | 100 | 100 |

**Kapitalni projekt: Adaptacija i sanacija ustanova u OŠ - iznad minimalnog standarda**

Sredstva su predviđena za sanaciju preostalih sanitarnih čvorova i sanaciju ravnog dijela krovišta zgrade iznad pripadajućih sanitarnih čvorova u nižim razredima.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Sanitarni čvorovi i krov | Sanacija sanitarnih čvorova i krovišta | % | 100 | 100 | - | - |

**Kapitalni projekt: Nabava udžbenika**

Sredstva su planirana za nabavu udžbenika-radnih udžbenika učenicima od 1. do 8. razreda, izvor financiranja je Državni proračun.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Nabava radnih udžbenika | Izvođenje nastave | % | 100 | 100 | 100 | 100 |

**Tekući projekt: Pomoćnici u nastavi – projekt PUN-a torba zajedništva II**

Projektom „PUN-a torba zajedništva“, koji je slijednik sličnih projekata iz ranijih godina i koji se financira iz Europskog socijalnog fonda te dio iz gradskog proračuna, osigurana su pomoćnici u nastavi za 20 učenika. Sredstva su namijenjena za podmirivanje troškova plaća i putnih troškova pomoćnika.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija**  **pokazatelja** | **Jedinica** | **Polazna vrijednost**  **2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Broj pomoćnika u nastavi za učenike koji se školuju po primjerenim oblicima školovanja | Potpora inkluzivnom obrazovanju i uključivanju svih učenika u redovni sustav odgoja i obrazovanja | Broj pomoćnika  u nastavi | 20 | 20 | 20 | 20 |

**Zakonski zastupnik:**

**Marija Mufić Santin, dipl.pov. i etn.**